Referat Rotarymøte 29.10.2018

Sted: Herøy kystlag/Slippen

Tilstede: 15 medlemmer

I dag er vi invitert av Ulstein Rotary til å delta på møte de har arrangert hos Herøy Kystlag på Slippen i Nørvågen.

Robert Voldnes gir en orientering om slippens historie og Herøy kystlag før medlemmene blir vist rundt i lokalene.

**Slippen** ble etablert av Morten Nerem i gamlesmia i 1913. Dagens lokaler ble ferdigstilt i 1952/53 og det var sønnene, brødrene Nerem som drev denne videre.

De første motoriserte båtene kom i 1906/07 (Bergsguten) og dette førte til behov for mekanisk personell og smeder. I 1955 gikk brødr Nerem konkurs og Gerhard Voldnes kjøpte Slippen. Dette var forløperen til Voldnes Skipsverft. I øverste etasje var det innredet for hybler for sildelossere og damene på Hermetikkfabrikken. I dag er det blitt til fine møtelokaler og en større samling gamle bilder dekorerer veggene. Det har også rommet snekkerverksted og lakkeringsverksted for lakkering av innredning til båtene.

**Herøy kystlag** , etablert i 1991, leide disse lokalene fra 1999 og frem til de kjøpte de i 2005. Lokalene ble omregulert fra industriføremål til kulturføremål og planene er å få etablert dette som et kystmuseum som kan ta imot besøk av ulike slag. De har samlet mye utstyr fra gamle båter, mange motorer og de har i alt 16 båter av ulike slag. Det flotteste smykket er en trebåt/seilbåt som nesten ikke har vært på sjøen og dermed i god stand. Den tilhørte kjøpmann D M Vikene.

Tove Worren

Sekretær

1.11.2018